El cónto infiniteximałe l'è un grupo de conosense a ła baxe de l'anàłixi matemàtica che el studia el "conportaménto locałe" de na funsion doparando el conceto de łìmite. El contien do conceti de baxe , che i ze el conceto de integral e quel de derivada che i xe łigài dal teorema fondamentałe del càlcoło integrałe. L'è inportante asè in fìxica, economìa, chìmica, ingegnerìa e medexina. El xe stà fondà da Isaac Newton e Gottfried Leibniz e dai só predecesuri John Wallis e Isaac Barrow: piasè tardi Augustin Louis Cauchy el ło ga sistemà mejo zontàndoghe el conceto de łìmite. El definise e'l studia ła convergensa de na sucesion o de na serie, continuità, derivada o integral. Łe funsion che se pol far el cónto infiniteximałe łe xe a variàbiłe reałe o a variàbiłe conplesa.